CELEX: 32017D2381
Language: bg
Date: 2017-12-05 00:00:00
Title: Решение (ЕС) 2017/2381 на Съвета от 5 декември 2017 година за подписване, от името на Съюза, на Споразумението между Европейския съюз и Кралство Норвегия за административното сътрудничество, борбата с измамите и събирането на вземания в областта на данъка върху добавената стойност

20.12.2017   
            
            
               BG
            
            
               Официален вестник на Европейския съюз
            
            
               L 340/4
            
         РЕШЕНИЕ (ЕС) 2017/2381 НА СЪВЕТА
   от 5 декември 2017 година
   за подписване, от името на Съюза, на Споразумението между Европейския съюз и Кралство Норвегия за административното сътрудничество, борбата с измамите и събирането на вземания в областта на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 113 във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               На 9 декември 2014 г. Съветът упълномощи Комисията да започне преговори за споразумение с Норвегия за административното сътрудничество, борбата с измамите и събирането на вземания в областта на данъка върху добавената стойност.
            
         
               (2)
            
            
               Текстът на Споразумението между Европейския съюз и Кралство Норвегия за административното сътрудничество, борбата с измамите и събирането на вземания в областта на данъка върху добавената стойност („Споразумението“), който е съставен вследствие на преговорите, надлежно отразява указанията за водене на преговори, издадени от Съвета.
            
         
               (3)
            
            
               По силата на член 28, параграф 2 от Регламент (ЕО) № 45/2001 на Европейския парламент и на Съвета беше осъществена консултация с Европейския надзорен орган по защита на данните (1).
            
         
               (4)
            
            
               Споразумението следва да бъде подписано,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Кралство Норвегия за административното сътрудничество, борбата с измамите и събирането на вземания в областта на данъка върху добавената стойност при условие за сключването на посоченото споразумение (2).
   Член 2
   Председателят на Съвета се упълномощава да определи лицето или лицата, които имат право да подпишат Споразумението от името на Съюза.
   Член 3
   Настоящото решение влиза в сила на третия ден след деня на публикуването му в Официален вестник на Европейския съюз.
   
   
      Съставено в Брюксел на 5 декември 2017 година
      
         
            За Съвета
         
         
            Председател
         
         T. TÕNISTE
      
   
   
      (1)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).
   
      (2)  Текстът на Споразумението ще бъде публикуван заедно с решението за сключването му.